El Cołùnbia o pì coretamente Columbia el ze el fiume pì grando che el sboca inte l'Osèano Pasìfego nord-osidentale, in Nord Amèrica. El fiume el taca el so corso de 2.000 km dal a 820 m s.l.m. sirca, inte łe Montagne Rocioze de ła Columbia Britànega, in Canada. El traversa la vałada jasałe par i so primi 320 km, corendo co andamento nord òvest. Dopo el svolta bruscamente verso sud, entrando inte i Stati Unii d'Amèrica, inte el stato de Washington; arente de ła confluensa del Snake, el svolta verso òvest, devegnendo èsar el confino intrà el Stato de Washington e l'Oregon. Da cuà in dopo, el fiume el rałenta ła so corsa, desbocando inte el Osèano Pasìfego a nord-ovest de Portland, in Oregon. Co na portada mèdia a ła boca de sirca 7.500 m³/s, el Columbia el ze el fiume nordamerican co mejo portada che el desboca inte l'Osèano Pasìfego, el 4° par portada inte i Stati Unii.